burgasdotpro/wikipedia huggingface dataset:
United States Mint

United States Mint je mincovňa, ktorá primárne razí obehové mince pre USA. Hlavná prevádzka je v meste Philadelphia v štáte Pensylvánia a ostatné prevádzky sú v mestách Denver v štáte Colorado, San Francisco v štáte Kalifornia a West Point v štáte New York.
Mincovňa bola založená v roku 1792. Prvá budova sa nachádzala vo Philadelphii. Bola to prvá budova postavená pod ústavou.
Prvý riaditeľ mincovne bol vedec David Rittenhouse. V súčasnosti je riaditeľom Edmund C. Moy. Henry Voigt bol prvý superintendent a hlavný razič a podieľal sa na niektorých prvých minciach USA.
TAM 260 A 180 M

TAM 260 A 180 M je typ slovinského mestského kĺbového autobusu. Vyrábala ho spoločnosť TAM do roku 1996.
TAM 260 A 180 M je autobus používaný hlavne na vyťažené linky MHD. Svojim vzhľadom pôsobi moderne. Čelné sklo je zaoblené a v strede predelené. Má dva veľké stierierače. Pred osadením displejov mali vozidlá cedule. Vozidlo má 5 informačných displejov, 3 vonkajšie a 2 vnútorné. Nad čelným sklom sa nachádza veľký LED diodový transparent. Zaberá 1/5 čela vozidla. Staršie typy neboli podsvietené. Znamená zmenu v informovanosti cestujúcich. Má 4 páry dvojkrídlových dvier. Prvé boli rozdelené pre cestujúcich a vodiča. Cestujúci mali na nástup/výstup ľavú časť prvých dverí. Vodič mal pravú časť prvých dverí. Aj keď vozidlo bolo moderne pre cestujúcich boli drevené sedadla nepohodlné. Vozidlá znamenali aj zmenu v zabezpečovaní autobusov, keďže pod svetlom pri 1. dverách bolo tlačidlo na otvorenie/zatvorenie 1. dverí.
Výskyt.
Jediné vozidlo, ktoré jazdilo na Slovensku bol voz #2412 v DPB. V roku 2004 prešlo vozidlo kompletnou GO, od leta 2007 nejazdil v prevádzke s cestujúcimi a v roku 2010 bol zošrotovaný.
TAM 272 A 180 M

TAM 272 A 180 M je typ mestského kĺbového autobusu. Vyrábala ho slovinská spoločnosť TAM do roku 1996.
TAM 272 A 180 M je autobus používaný hlavne na vyťažené linky MHD. Svojim vzhľadom pôsobi moderne. Čelné sklo je zaoblené a v strede predelené. Má dva veľké stierače. Pred osadením LED displejov mali vozidlá informačné cedule. Vozidlo má 5 informačných displejov, 3 vonkajšie a 2 vnútorné. Nad čelným sklom sa nachádza veľký LED transparent. Zaberá 1/5 čela vozidla. Staršie typy neboli podsvietené. Inovácia znamenala zmenu v lepšej informovanosti cestujúcich. Autobus má 4 páry dvojkrídlových dvier. Prvé boli rozdelené pre cestujúcich a vodiča. Aj keď vozidlo bolo modernej koncepcie, pre cestujúcich boli drevené sedadla nepohodlné. Neskôr boli nahradené sedadlami s textilným čalúnením.
Technické parametre vozidla.
Prvé kusy boli vybavené vzduchom chladenými, vznetovými motormi TAM, neskôr radovými, 6-valcovými s kvapalinovým chladením MAN.
Prevodovka automatická, 3-stupňová Voith.
Výskyt.
Bratislava
Banská Bystrica
Košice
Prešov
Děčín
TAM 232 A 116 M

TAM 232 A 116 M je typ slovinského mestského autobusu. Vyrábala ho spoločnosť TAM do roku 1996.
TAM 232 A 116 M je autobus používaný hlavne na vyťažené linky MHD. Je využívaný hlavne v kopcovitých terénoch. Svojim vzhľadom pôsobi moderne. Čelné sklo je zaoblené a v strede predelené. Má dva veľké stierierače. Pred osadením displejov mali vozidlá cedule. Vozidlo má 4 informačné displeje, 3 vonkajšie a 1 vnútorný. Nad čelným sklom sa nachádza veľký LED diodový transparent. Zaberá 1/5 čela vozidla. Staršie typy neboli podsvietené. Znamená zmenu v informovanosti cestujúcich. Má 3 páry dvojkrídlových dvier. Prvé boli rozdelené pre cestujúcich a vodiča. Cestujúci mali na nástup/výstup ľavú časť prvých dverí. Vodič mal pravú časť prvých dverí. Aj keď vozidlo bolo moderne pre cestujúcich boli drevené sedadla nepohodlné, ktoré boli neskôr nahradené vyplnenými sedadlami potiahnutou textíliou. Vozidlá znamenali aj zmenu v zabezpečovaní autobusov, keďže pod svetlom pri 1. dverách bolo tlačidlo na otvorenie/zatvorenie 1. dverí.
Výskyt.
Bratislava
Teplice
Alexander Severus

Marcus Aurelius Severus Alexander, pôvodným menom "Gessius Alexianus Bassianus", ako cézar "Marcus Aurelius Alexander" (1. október 208 Arca Caesarea, dnes ʿArká v Libanone – 19. marec 235 Mogontiacum), bol rímsky cisár panujúci v rokoch 222 – 235. Alexander Severus bol posledným cisárom Severovskej dynastie, mal sýrsky pôvod.
Ako vládca nebol príliš schopný a samostatný. Podarilo sa mu potlačiť ambície Peržanov, ktorí ovládli Partskú ríšu a požadovali od Rimanov všetky ich ázijské územia. Za jeho vlády vypuklo povstanie Alamanov v Germánii. Toto ťaženie sa cisárovi stalo osudným, bol zabitý generálom Maximinom, ktorý sa vyhlásil za cisára, čo spôsobilo začiatok dlhých občianskych vojen vedúcich temer k pádu impéria. 
"Hovorí sa, že Alexander Severus pociťoval voči všetkým pochlebovačom takú nenávisť, že ak ho niekto pozdravil trochu poníženejšie alebo podlízavejšie pred ním sklonil hlavu, okamžite ho krikom odohnal. A v prípade, ak niekoho od tohto vyhrešenia uchránila váženosť alebo majestát úradu, pokarhal ho svojím prísnym pohľadom." ERASMUS ROTERODAMUS: "Institutio principis Christiani. Výchova kresťanského vladára. "Prel. I. Nagy. Trnava: Filozofická fakulta TU 2009, s. 147.
Severské zlato

Severské zlato je jedna zo zliatin, ktoré sa používajú na výrobu mincí. Je zložená z 89 % z medi, 5 % hliníka, 5 % zinka a 1 % cínu, patrí teda medzi hliníkové bronzy.
Zo severského zlata sa razia napríklad euromince s nominálnymi hodnotami 10, 20 a 50 centov. Materiál sa používa na mince v mnohých krajinách už vyše 10 rokov, najznámejšou mincou je švédska 10-korunová minca, pre ktorú bol materiál vyvinutý na základe požiadavky mincovne švédskej štátnej banky. Odtiaľ pochádza aj názov materiálu. Názov zlato je odvodený od zlatej farby zliatiny spôsobenej meďou.
Medinikel

Medinikel alebo kupronikel je zliatina medi a niklu a posilňujúcich prísad, napríklad železa a mangánu. Medinikel nekoroduje v morskej vode, pretože jeho elektródový potenciál je upravený tak, aby bol neutrálny vo vzťahu k morskej vode. Z tohto dôvodu sa používa na výrobu námornej techniky, lodných vrtúľ, hriadeľov, trupov a iných častí.
Bežne sa používa aj na výrobu obežných mincí striebornej farby. Bežné zloženie je 75 % medi, 25 % niklu a stopové množstvo mangánu. V minulosti sa pravé strieborné mince falšovali pomocou mediniklu. Napriek vysokému obsahu medi je farba strieborná.
Piadivka bršlenová

Piadivka bršlenová ("Ligdia adustata") je nočný motýľ z čeľade piadivkovité ("Geometridae"), žijúci v Európe a na Blízkom východe. Rozpätie krídel je 20-25 mm. Lieta od apríla do konca augusta v dvoch generáciách.
Klokoč

Klokoč môže byť:
Poľany (rozlišovacia stránka)

Poľany môžu byť:
Kostol Mena Panny Márie

Kostol Mena Panny Márie môže byť:
Nový kanál

Nový kanál môže byť:
Kostol Ružencovej Panny Márie

Kostol Ružencovej Panny Márie môže byť:
na Slovensku:
v Slovinsku:
Kostol Panny Márie

Kostolov zasvätených Panne Márii je viac:
Kostoly Panny Márie môžu byť s prívlastkom:
Kostoly Panny Márie môžu mať v názve tiež miestne vymedzenie:
Podľa súvisiacej udalosti sú ešte rozlišované kostoly:
Podľa užšieho vymedzenia sú ešte rozlišované kostoly:
Panne Márii sú kostoly aj spoluzasvätené:
V nemecky hovoriacich krajinách sa používa názov Frauenkirche:
Vo francúzsky hovoriacich krajinách sa používa názov Notre Dame:
Panne Márii sa zasväcujú aj kaplnky, pozri Kaplnky Panny Márie
MAN Truck &amp; Bus

MAN Truck &amp; Bus SE (do 2019: MAN Truck &amp; Bus AG, do 2010: MAN Nutzfahrzeuge AG [doslova: MAN úžitkové vozidlá a.s.]) je nemecký podnik (právna forma: európska spoločnosť), vyrábajúci autobusy, nákladné automobily a úžitkové vozidlá. Je to dcérska spoločnosť podniku MAN SE. Výrobné závody sú v Rakúsku, Poľsku, Rusku, Francúzsku, Holandsku, Indii, Brazílii a na Slovensku.
Na Slovensku zastupuje MAN spoločnosť MAN Truck &amp; Bus Slovakia s.r.o. (do roku 2011 pod názvom: "MAN - ÚŽITKOVÉ VOZIDLÁ - SLOVAKIA", s.r.o.)
Prvý naftový motor značky MAN vyrobil v roku 1897 Rudolf Diesel v terajšej továrni Augsburg.
Produkcia.
Dnes firma vyrába celé vozidlá. Pre svoje nové technológie používa označenie „Trucknology“. Dnešné vozidlá vyrábané firmou MAN používajú rôzne varianty pohonu, napr. od 4 x 2 až po 8 x 8. Od roku 2005 vyrába vozidlá aj vo variante „Hydrodrive“, pri ktorých hydromotory poháňajú kolesá na každej osi zvlášť (hydrostatické motory v nábojoch kolesa). Požiadavky šetrnosti k životnému prostrediu a úspornosti najlepšie splňuje nový motor splňujúci normy Euro-4. Výrobca tvrdí, že tento motor ponúka ako jeden z mála výrobcov nákladných automobilov. Motor pracuje bez použitia AdBlue. 
Rozdelenie automobilov:
Pod značkou MAN firma dodáva aj veľmi ťažké vozidlá až do 250 ton celkovej hmotnosti súpravy pre špeciálne účely. 
MAN vyrába aj mestské, medzimestské a zájazdové autobusy v rôznych veľkostiach a s rôznym vybavením. V roku 2001 prevzal výrobu autobusov značky Neoplan.
Líščie údolie

Líščie údolie môže byť:
Skoky na lyžiach na Zimných olympijských hrách 2010

Súťaže v skokoch na lyžiach na Zimných olympijských hrách 2010 budú prebiehať od 12. do 22. februára 2010 v priestoroch areálu pre severské lyžovanie Whistler Olympic Park.
Líščie údolie (ulica)

Líščie údolie je ulica v Karlovej Vsi, Bratislave. Je tu situovaná poliklinika.
Názov je novotvar vytvorený po prvej svetovej vojne z pôvodne nemeckého názvu miestneho záhonu "Fuchsleuthen" (plus varianty), prvýkrát doloženého v roku 1391; ulica však zahŕňa aj ďalšie bývalé záhony.
Ulica je dlhá 2720 m dlhá. Je 2. najdlhšiou ulicou Karlovej Vsi.
Jozef Nazaretský

Svätý Jozef bol manželom Panny Márie a pestúnom Máriinho jednorodeného syna Ježiša Krista, ktorého kresťania považujú za Syna Boha Otca. Jozef bol synom Jakuba z Júdovho kmeňa a povolaním bol tesár. Liturgicky sa oslavuje na Slovensku 19. marca ako slávnosť.
Život.
Primárnymi prameňmi o Jozefovi sú evanjeliá, obsahujú však o ňom len pár informácií. 
Jozef bol s Pannou Máriou zasnúbený, ale skôr ako „sa zišli“, počala z Ducha Svätého (Mt 1,18). Pretože Jozef bol spravodlivý a nechcel ju vystaviť hanbe, rozhodol sa ju potajomky prepustiť. Zjavil sa mu však anjel Pána a povedal, že sa nemá báť Máriu k sebe prijať za manželku, pretože to, čo v nej bolo počaté, bolo z Ducha Svätého, a že sa jej narodí syn, ktorému má dať meno Ježiš.
To sa potom stalo. Medzi tým ale podľa nariadenia cisára Augusta (Lk 2,1) prebiehalo v Izraeli sčítanie ľudu a pretože Jozef bol z Dávidovho rodu, musel sa ísť s tehotnou Máriou nechať zapísať do Júdska, do Betlehema a vyšlo to akurát tak, že sa tam Ježiš narodil. Po narodení sa mu prišli klaňať mudrci od východu - traja králi a keď odišli, zjavil sa Jozefovi opäť anjel, ktorý mu povedal, že má zobrať dieťa a matku a utiecť do Egypta, pretože Herodes bude v Betleheme hľadať dieťa a bude ho chcieť zavraždiť. Potom utiekla Svätá rodina do Egypta, kde boli až do Herodesovej smrti.
Keď Herodes zomrel, Jozefovi to opäť oznámil anjel Pána, s tým, že sa má vrátiť späť do Izraelskej zeme (Mt 2,21). Pretože ale v Júdsku kráľoval Archealos, Herodesov syn, išiel Jozef radšej (na pokyn, ktorý dostal vo sne) do Galiley, do Nazaretu.
Uctievanie.
Najväčší katolícky chrám na svete zasvätený sv. Jozefovi sa nachádza v kanadskom Montreale. Výstavbu tohto Oratória sv. Jozefa inicioval a podieľal sa na nej brat André.
Svätý Jozef je patrónom dobrej smrti; tesárov; stolárov; rezbárov; robotníkov; pracujúcich; rodín; nenarodených detí; otcov rodín; imigrantov; zomierajúcich; trpiacich; chudobných; prieskumníkov; pútnikov; cestovateľov; realitných kancelárií, prokurátorov; proti pochybnostiam a váhaniu, pri bytovej núdzi.
Líščie údolie (miestna časť)

Líščie údolie je miestna časť bratislavskej mestskej časti Karlova Ves v okrese Bratislava IV.
Nachádza sa v okolí ulice Líščie údolie. Tiahne sa od Botanickej ulice až po ulicu Mikuláša Schneidera-Trnavského.
Whistler Olympic Park

Whistler Olympic Park je areál na severské lyžovanie (skoky na lyžiach, beh na lyžiach, severská kombinácia) v kanadskom meste a rovnomennom lyžiarskom stredisku Whistler nachádzajúcom sa neďaleko Vancouveru.
Budovanie areálu sa začalo roku 2004 a skončilo v roku 2007. Areál pozostáva z dvoch skokanských mostíkov (HS 140, HS 106) a bežeckého areálu.
Whistler Olympic Park bude hostiť severských lyžiarov počas konania Zimných olympijských hier v roku 2010.
Maďarský demokratický zväz Rumunska

Maďarský demokratický zväz Rumunska/v Rumunsku alebo Demokratický zväz Maďarov v Rumunsku (; ) je politická strana maďarskej menšiny v Rumunsku, s obzvlášť silným zastúpením v Sedmohradsku.
Strana bola založená z 13 rôznych maďarských strán a zoskupení dňa 25. decembra 1989. V období prístupových rokovaní Rumunska do Európskej únie sa strana zasadzovala o skoršiu integráciu Rumunska do tohto spoločenstva národov a štátov Európy, reformy v oblasti ekonomiky a privatizáciu podnikov. V 90. rokoch 20. storočia sa stal súčasťou pravoopozičného zväzu strán Demokratická konvencia. V rokoch 1996 - 2000 boli jeho poslanci členom vládneho kabinetu. Od roku 2000 je strana v opozicii. Vo vtedajších voľbách sa mu podarilo zozbierať 6,8% a 6,9% hlasov do poslaneckej komory a senátu rumunského parlamentu.
Šachy robia človeka

Šachy robia človeka je piaty štúdiový album, ktorý so skupinou Indigo nahral Peter Nagy. Album vydalo hudobné vydavateľstvo Opus v roku 1989.
Medzi najhranejšie skladby albumu "Šachy robia človeka" patril „Lenivý august“, „Korálky od Natálky“ no najúspešnejším dodnes hrávaným hitom patrí pieseň „Aj tak sme frajeri“.
Športovec roka 2008 (Slovensko)

Športovec roka 2008 bol 16. ročník ankety o najlepšieho športovca Slovenska.
Mne sa neschováš

Mne sa neschováš je druhý štúdiový album, ktorý so skupinou Indigo nahral Peter Nagy. Album vydalo hudobné vydavateľstvo Opus v roku 1985.
Medzi najznámejšie piesne albumu okrem titulnej skladby patrí aj pieseň „Marcel z malého mesta“, no najväčším hitom tohto albumu je nahrávka „Sme svoji“.
Black Ice

Black Ice je pätnásty štúdiový album austrálskej hard rockovej skupiny AC/DC. Album vyšiel po ôsmich rokoch od posledného albumu "Stiff Upper Lip". Producentom bol Brendan O'Brien. Album bol nahraný vo Warehouse Studios vo Vancouveri.
Zoznam skladieb.
Všetky skladby napísali Angus a Malcolm Young.
Ellen Pompeová

Ellen Kathleen Pompeová (* 10. november 1969, Everett, Massachusetts, USA) je americká herečka, známa predovšetkým ako "Meredith Grey" zo seriálu Klinika Grace.
Biografia.
Začiatky.
Ellen Pompeová sa narodila v Everette (Massachusetts) otcovi Josephovi, obchodníkovi a matke Kathleen. Pompeová má írsko-taliansky pôvod a katolícku výchovu. Jej starý otec sa narodil v Gesualde, v talianskej provincii Avellino. Jej matka zomrela na predávkovanie, keď mala štyri roky. Krátko po jej smrti sa Ellenin otec znovu oženil.
Viac ako dva roky pracovala ako barmanka v Miami, kde stretla svojho neskoršieho priateľa, módneho fotografa Andrewa Rosenthala. V roku 1996 robila barmanku v "SoHo Bar &amp; Grill" v newyorskej štvrti Upper West Side, kde ju objavil agent a ponúkol jej prácu v reklame. Neskôr sa objavila v reklame pre "Citibank" a "L'Oréal". Jej kariéra začala malými úlohami v seriáloch "Strangers with Candy" a Zákon a poriadok a v niekoľkých filmoch.
Kariéra.
S odhodlaním uspieť v herectve, Pompeová sa presťahovala v roku 2001 do Los Angeles, kde si ju o rok neskôr vybral režisér Brad Silberling do svojho filmu Polnočná míľa. Neskôr sa objavila vo filme Daredevil po boku Bena Afflecka v úlohe "Karen Page", ale väčšina jej scén bola vystrihnutá. V rokoch 2002 a 2003 sa objavila vo filmoch Chyť ma, ak to dokážeš a Mladosť v ťahu. V televízii si zahrala v dvoch epizódach v seriáli Zákon a poriadok a v jednej epizóde Priateľov. Vo filme Večný svit nepoškvrnenej mysle z roku 2004 hrá "Naomi", bývalú priateľku hlavného hrdinu "Joela Barisha". Hoci jej scény boli vystrihnuté z filmu,bola vďačná, že režisér Michel Gondry si vybral do filmu práve ju.
Ellen Pompeová sa do povedomia divákov dostala vďaka jej prvej hlavnej roli v seriáli televízie ABC Klinika Grace, kde hrá "Meredith Gray", chirurgickú stážistku v prestížnej nemocnici. V roku 2007 bola Ellen nominovaná na Zlatý glóbus za najlepší herecký výkon v seriáli. V roku 2008 podpísala novú zmluvu, ktorá jej zaručuje plat 200.000 dolárov za jednu epizódu a účinkovanie v seriáli do siedmej série.
Osobný život.
Ellen Pompeová sa 9. novembra 2007 vydala v New Yorku za hudobného producenta Christophera Iveryho. Svedkom im bol starosta Michael Bloomberg. Ellen a Christopher sa spoznali v roku 2003, kedy ich zoznámili ich spoloční priatelia a začali spolu chodiť o šesť mesiacov neskôr. Neskôr zistili, že vyrastali v Bostone len 10 míľ od seba. V súčasnosti žijú v Los Angeles.
Skoky na lyžiach na Zimných olympijských hrách 2002

Súťaže v skokoch na lyžiach na Zimných olympijských hrách 2002 prebiehali od 10. do 18. februára 2002 v priestoroch areálu Utah Olympic Park Jumps, ležiaceho v mestečku Park City.
Utah Olympic Park Jumps

Utah Olympic Park Jumps je športový areál pre skoky na lyžiach, nachádzajúci sa v americkom mestečku Park City. Pozostáva z jedného veľkého (HS 134), jedného stredného (HS 100) a štyroch malých mostíkov (K 65, K 40, K 20, K 10). Konali sa tu súťaže skokanov na lyžiach na zimnej olympiáde v roku 2002.
Skokanské mostíky Hakuba

Skokanské mostíky Hakuba () je areál pre skoky na lyžiach v japonskom meste Hakuba. Areál hostil skokanov na lyžiach počas olympijských hier 1998 a donedávna hostil aj podujatie svetového pohára.
Villacher Alpenarena

Villacher Alpenarena je areál pre skoky na lyžiach, ležiaci v rakúskom meste Villach. Súčasťou areálu je stredný mostík (HS 98) a tri ďalšie malé mostíky. V rokoch 1995, 1997, 1999, 2001 a 2007 sa na strednom mostíku konali preteky svetového pohára v skokoch na lyžiach.
Lysgårdsbakken

Lysgårdsbakken je štadión s dvoma skokanskými mostíkmi (veľký - HS 138 a malý - HS 100) nachádzajúci sa v nórskom meste Lillehammer. Areál bol postavený v roku 1993 kvôli organizovaniu Zimných olympijských hier v roku 1994.
Na veľkom mostíku sa každoročne konajú preteky svetového pohára. Preteky sú aj súčasťou tzv. Severského turné.
Dominika (prvé meno)

Dominika je ženské krstné meno, pôvodne svätecké. Pôvodom z latinského Dominicius, čiže "pánov" (odvodené od slova dominus – "pán"). Na Slovensku má meniny 4. augusta.
Kôprovský štít

Kôprovský štít () je výrazný vrch Vysokých Tatier. Leží v krivánskej rázsoche, vybiehajúcej z Čubriny, nad Štrbským Plesom, približne severozápadne od Popradu. Vrch je hojne navštevovaný, lebo naň vedie značený turistický chodník okolo Veľkého Hincovho plesa. 
Poloha.
Nachádza sa v strednej časti Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližším sídlom je južne situované Štrbské Pleso, juhovýchodne ležia Vyšné Hágy a Nová Polianka, severovýchodne sa nachádza Tatranská Javorina, severozápadne mesto Zakopané v Poľsku a západným smerom osada Podbanské. Vrch sa nachádza v Tatranskom národnom parku a hrebeňom vedie hranica národnej prírodnej rezervácie Mengusovská dolina a Kôprová dolina.
Opis.
Kôprovský štít sa nachádza v krivánskej rázsoche, neďaleko hlavného hrebeňa Tatier. S ním ho prepája "Piargový chrbát" v oblasti Čubriny. Predvrchol "Kôprovské plece" je od hlavného vrcholu oddelený "Kôprovskou priehybou". Z vrcholu na severozápad vybieha dva a pol kilometrový bočný hrebeň "Prostredný chrbát", oddeľujúci Hlinskú a Temnosmrečinskú dolinu. Severozápadným smerom sa v Temnosmrečínskej doline nachádza Vyšné Temnosmrečinské pleso, východne v Mengusovskej doline Veľké Hincovo pleso. Hrebeňom vedie rozvodie a tak voda z východných svahov odteká Hincovým potokom do rieky Poprad a Baltského mora, pokým vodu zo severných a juhozápadných častí štítu odvádza Kôprovský potok a jeho prítok Hlinský potok do Belej a Váhu, odtekajúceho do Čierneho mora.
Severným smerom sa nachádza Svinica (), Kotolnica (), Hrubý štít (), Miedziane (), Mních () a Čubrina (), východne Veľký Mengusovský štít (), Mlynár (), Vyšný Žabí štít (), Hincova veža (), Rysy (), Vysoká (), Kôpky () a Mengusovský Volovec (), južne Tupá (), Ostrva (), Patria (), Satan (), Hlinská veža (), Veľké Solisko () a Furkotský štít () a západne Hrubý vrch (), Kriváň (), Nefcerské veže (), Hrubá kopa (), Veľká kopa () a Tichý vrch (). Na vrchol vedie značený turistický chodník.
Výhľady.
Turisticky, sezónne voľne prístupný skalnatý vrchol umožňuje kruhový rozhľad. Viditeľné sú mnohé vrcholy a okolité doliny Vysokých Tatier, no tiež časť Volovských vrchov, Spišsko-gemerského krasu a Oravských Beskýd.
Prístup.
Štít sa nachádza na území národnej prírodnej rezervácie a Tatranského národného parku, napriek tomu patrí medzi obľúbené ciele turistov. Horolezecky je málo navštevovaný kvôli lámavej skale. Vedie naň značený, sezónne otvorený chodník.
1,4-dioxán

1,4-dioxán je bezfarebná kvapalina, slabo éterického zápachu. Po chemickej stránke je to heterocyklická zlúčenina s jedným šesťčlenným kruhom obsahujúcim dva kyslíkové atómy. Možno ho však považovať aj za cyklický etér.
Od jeho štruktúry sú okrem iného odvodené zlúčeniny súhrne označované ako dioxíny, patriace k nebezpečným látkam znečisťujúcim prírodne prostredie.
Vznik.
Vzniká napr. dimerizáciou etylénoxidu v kyslom prostredí za prítomnosti vody
Reakcia prebieha dvojstupňovo, medziproduktom je etylénglykol:
Vlastnosti.
Látka je neobmedzene miešateľná s vodou. Je rozpustná tak v polárnych organických rozpúšťadlách (napr. v etanole), ako aj v nepolárnych (napr. v benzéne). Je silno horľavá, jej pary v zmesi so vzduchom sú výbušné v rozmedzí koncentrácií 2 až 22 %.
Pri dlhodobom styku s vzdušným kyslíkom môžu vznikať peroxidické deriváty dioxánu, ktoré sú za určitých podmienok náchylné k explóziám. Postupne sa oxiduje, hlavne za súčasného pôsobenia slnečného žiarenia, až na oxid uhoľnatý.
Zdravotné účinky.
Je jedovatý pre živočíchy vrátane človeka, veľmi toxický pri vdychovaní pár. Otrava sa prejavuje podráždením dýchacieho aparátu, bolesťami hlavy, nevoľnosťou až zvracaním. Doprevádzajú ju halucinácie a neskôr bezvedomie. Môže spôsobiť trvalé poškodenie pečene a mozgu, prípadne aj smrť, ktorá býva spôsobená zlyhaním obličiek. Nebezpečné je, že otrava nemáva celkom jasné príznaky, preto môže byť prvá pomoc zanedbaná. Smrteľná dávka LD50 pre myši pri podaní v potrave je 5,3 g/kg živej hmotnosti, pre potkany 4,2 g/kg. Na základe výsledkov pokusov na zvieratách je IARC klasifikovaný v skupine 2B - ako pravdepodobný karcinogén.
Použitie.
Používa sa predovšetkým v laboratóriách a v chemickej výrobe ako rozpúšťadlo. Okrem toho býva používaný ako riedidlo v lakoch a iných náterových hmotách, v tmeloch a lepidlách a ako stabilizačná prísada k prostriedkom pre chemické čistenie odevov (napr. k 1,1,1-trichlóretánu). Používa sa tiež v biológii a v lekárstve pri príprave vzoriek pre mikroskopické skúmanie.
Ultračistý 1,4-dioxán sa používa aj ako náplň scintilačných detektorov ionizujúceho zariadenia.
Peter Diamandis

Dr. Peter H. Diamandis (* 20. máj 1961 New York, USA) je americký podnikateľ a vizionár s gréckym pôvodom, považovaný za kľúčovú osobnosť pri vývoji vesmírnych letov pre súkromné osoby. Je zakladateľom a predsedom nadácie X PRIZE, vzdelávacej neziskovej inštitúcie, ktorej cieľom je vytvoriť radikálny prielom v prínose pre ľudstvo. Vyštudoval medicínsku školu na Harvardovej univerzite a MIT.
Vyhlásil súťaž Ansari X Prize o 10 miliónov USD, jej víťazom sa stali Paul Allen a Burt Rutan s prvým súkromným raketoplánom SpaceShipOne.
V roku 2008 spolu s Rayom Kurzweilom založil Univerzitu singularity (Singularity University), ktorá má sídlo v Sillicon Valley a je zameraná na výučbu v oblasti pokročilých technológií. Vykonáva funkciu šéfa tejto univerzity.
V roku 2012 spolu s publicistom Stevenom Kotlerom publikoval knihu Hojnosť - Budúcnosť je lepšia ako si myslíte, v ktorej načrtol víziu zabezpečenia základných životných potrieb pre všetkých obyvateľov sveta, prostredníctvom využitia pokročilých technológií, ktoré rastú exponenciálne a zvyšujú potenciál riešenia súčasných problémov ľudstva.
V roku 2013 prednášal na medzinárodnom kongrese Global Futures 2045, ktorý sa konal 15.-16. júna v Lincolnovom centre v New Yorku. 
Dielo.
Bibliografia
Knihy
Diamandis, Peter H., Kotler, Steven: Abundance. The Future Is Better Than You Think. Free Press, New York, 2012, ISBN 978-1451614213, 400 str.
Články
Diamandis, Peter H. (2013): Intelligent Self-Directed Evolution Drives Mankind´s Metamorphosis into an Immortal Planetary Intelligence. In: Koene, Randal A. (2013): Global Future 2045. Towards a New Strategy for Human Evolution.  15 / 16 June 2013 New York Lincoln Center.  Congress Proceedings and Transcripts.  2045 Strategic Social Initiative. Global Future 2045, 2013, 144 str., str. 17-24
Preklady do češtiny
Diamandis, Peter H., Kotler, Steven: Hojnost. Budoucnost je lepší, než si myslíte. Dokořán, Praha, 2013, ISBN 978-80-7363-526-8, 368 str.
Bolo Yeung

Bolo Yeung, vlastným menom S' Jang (čínskym písmom 楊斯 - pchin-jin Yáng Sī; * 3. júl 1946, Kanton, Čína) je kulturista a herec.
Zo života.
Od malička sa venoval bojovému umeniu a v 60. rokoch emigroval do Hongkongu (preplával z Číny do Honkongu). Aktívne sa venoval kulturistike. V súčasnosti sa venuje Tai-Chi Chuan. Má dvoch synov, z ktorých jeden pokračuje v tradícii študovania bojového umenia.
K herectvu ho priviedlo priateľstvo s Bruce Leem, kde spolupracoval na úspešnom filme Drak prichádza. Medzi jeho najúspešnejšie snímky ale patria filmy s Jean-Claude Van Dammom - Krvavý šport (1988) a Dvojitý zásah (1991).
Západonílsky vírus

Západonílsky vírus (, skrátene "WNV") patrí medzi RNA vírusy. Po prvýkrát bol objavený v roku 1937 v Ugande.
Napáda prevažne vtáky, no sú známe aj prípady infikovania koní, psov, mačiek či ľudí. Primárne je prenášaný komármi a pri uhryznutí nastáva prenos na iné živočíchy. Vo väčšine prípadov infikácie ľudí je tento vírus asymptomatický, no môže sa vyvinúť do Západonílskej horúčky, encefalitídy či meningitídy.
Lobito

Lobito je angolské mesto ležiace v provincii Benguela. Nachádza sa na pobreží Atlantického oceána a je tak dôležitým angolským prístavom. Mesto má približne 208 tisíc obyvateľov.
Aarschot

Aarschot je mesto v belgickej provincii Flámsky Brabant. V roku 2006 malo 27 864 obyvateľov. Jeho celková rozloha je . Hustota obyvateľstva je 446 obyvateľov na km².
Mesto je známe svojou dlhou históriou, ktorá siaha až do dôb rímskeho impéria. Aarschotu dominuje stredoveký kostol.
Dub plstnatý

Dub plstnatý ("Quercus pubescens") je strom z čeľade "Fagaceae" (bukovité).
Opis.
Do 20 m vysoký strom, nezriedka len ker, kmeň väčšinou vykrivený. Koruna je nepravidelná, krivolaká. Kôra je sivohnedá, s pozdĺžnymi a priečnymi trhlinami - pravouhlo rozbrázdená. Listy sú striedavé, stopka 8 - 12 mm dlhá, čepeľ obrátene vajcovitá až elipsovitá, laločnatá, dlhá 5 - 12 cm. Rub listov plstnatý. Samčie kvety v žltozelených jahňadách, samičie husto nakopené v sediacich alebo krátkostopkatých súkvetiach. Kvety vyrastajú spolu s listami. Žalude sú vajcovité do 1/3 až 2/3 obalené v čiaške (dozrievajú IX.-X). Stopka žaluďov do 10 mm dlhá.
Rozšírenie.
Stredná a východná Európa, Malá Ázia, Kaukaz. Teplomilné listnaté lesy a lesostepi na suchých vápenatých pôdach do podhorského stupňa. Našim územím prebieha severná hranica jeho areálu, vertikálne maximum má u nás na vrchu Rokoš vo výške približne 980 m n. m.
Ochrana na Slovensku.
V Hornej Mičinej v okrese Banská Bystrica sa nachádza prírodná rezervácia Kozlinec „"s izolovaným výskytom duba plstnatého (Quercus pubescens) v podmienkach blízkych pôvodnej porastovej štruktúre."“
Poznámka.
Veľmi podobný druh je Q. virgiliana (dub jadranský): často rastie spolu s Q. pubescens, najľahšie sa dá odlíšiť podľa dlhšej stopky žaluďov (10 - 20 mm).
Metál

Metál môže byť:
Hlavná stanica

Hlavná stanica môže byť:
Tetrazén

Tetrazén alebo 1-guanyl-4-nitrózaminoguanyltetrazén je kvalitnou traskavinou, označovanou niekedy tiež skratkou GNGT. Je to bezfarebná až slabo nažltlý kryštalická látka.
Príprava a výroba.
Surovinou pre výrobu tetrazénu je aminoguanidín alebo jeho soli (síran, hydrogenuhličitan, dusičnan). K ich vodnému roztoku sa za miešania pridáva pevný dusitan sodný za súčasnej úpravy kyslosti pridaním kyseliny octovej. Po rozpustení dusitanu mierna prebieha exotermná reakcia značne pomaly (niekoľko hodín); pretože rast teploty znižuje výťažok reakcie, je nutné chladenie reakčnej zmesi. Vykryštalizovaný tetrazén sa oddelí filtráciou, premýva sa vodou, etanolom a opäť vodou. Veľmi čistý tetrazén sa pripravuje rozpustením surového produktu v kyseline octovej a opätovným vyzrážaním pridaním nadbytku vody. Získaná kryštalická látka sa suší pri 20 °C.
Vlastnosti.
Tetrazén je prakticky nerozpustný vo vode, etanole, dietylétere, benzéne a tetrachlórmetáne. Vo vriacej vode, hlavne s prídavkom alkalických látok, sa rozkladá. Rozpustný je v kyseline mravčej, octovej a acetanhydride. Bez rozkladu sa tiež rozpúšťa v 30% kyseline soľnej a v studenej (0 až 5 °C) koncentrovanej kyseline dusičnej.
Tepelne je stabilný približne do 70 °C, potom nastáva postupný rozklad, ktorý je od 100 °C zreteľný. Pri teplotách medzi 135 až 140 °C dochádza k explozívnemu rozkladu.
Pyrotechnické vlastnosti.
Prudkým zahriatím alebo mechanickou iniciáciou vybuchuje za tvorby čierneho dymu, spôsobeného uvoľnením uhlíka vo forme sadzí. Má nasledujúce vlastnosti:
Použitie.
U tetrazénu sa využíva citlivosť k mechanickým podnetom. Nevýhodou je potom jeho prelisovatelnosť a nízky bod vzbuchu. Používa sa buď v zmesi s inými traskavinami v nápichových rozbuškách alebo ako komponenty traskavej zložky do zápaliek a roznietok. Je bežnou súčasťou iniciačných zloží používaných v airbagu v automobiloch.
Fyziologické pôsobenie.
U osôb pracujúcich vo výrobe tejto látky bol pozorovaný vyšší výskyt astmy, podráždenia a zápalu nosnej sliznice (chronická nádcha) a podráždenie pokožky. Karcinogenicita ani teratogenicita neboli zistené.
Pôvod mena.
Názov tejto látky vznikol skrátením mena hypotetickej zlúčeniny dusíku H2N–NH–N=NH, tetrazénu, ktorého dve molekuly tvoria súčasť molekuly tejto traskaviny.
Zoznam vládcov Rumunska

Zoznam "vládcov" Rumunska:
Kniežatá, králi, predsedovia vlád, predsedovia Rady ministrov, predsedovia Dočasného Prezídia Rumunskej ľudovej republiky, predsedovia Štátneho sovietu Rumunska, premiéri, prezidenti.
Mad Men

Mad Men (z angl. "ad men", skratka pre "advertising men" - ľudia pracujúci v reklamnom biznise; seriál konkrétne zobrazuje ľudí na Madison Avenue, čiže "Madison Avenue" + "ad men" = "mad men", čo je doslovne preložené ako "Šialenci") je americký televízny seriál, ktorého autorom je scenárista, producent a filmový režisér Matthew Weiner.
Seriál mal premiéru 19. júla 2007 na americkej káblovej stanici AMC. Posledná, siedma séria bola rozdelená na dve časti, odvysielané v 2014 a 2015 po 7 častí a seriál skončí 17. mája 2015.
Dej seriálu sa odohráva v New Yorku začiatkom 60. rokov 20. storočia vo fiktívnej reklamnej agentúre "Sterling Cooper" a sleduje zmeny spoločenských a sociálnych noriem v Amerike tých čias. Seriál prijali dobre diváci aj filmová kritika, ktorá ocenila najmä jeho historickú autenticitu a vizuálny štýl. V roku 2008 získal dva Zlaté glóbusy a celkovo šesť cien Emmy (vrátane kategórie Najlepší dramatický seriál). Autor seriálu Matthew Weiner si odniesol aj cenu za najlepší scenár k úvodnej epizóde pod názvom "Smoke Gets In Your Eyes". O rok neskôr si seriál pripísal na konto ocenení ďalšie 3 Emmy a 1 Zlatý glóbus.
Seriál Mad Men vykresľuje americkú spoločnosť na začiatku 60. rokov minulého storočia, zvýrazňujúc nadmerné fajčenie, pitie, sexizmus, homofóbiu, náboženské, národnostné a rasové predsudky. Fajčenie – v roku 1960 omnoho bežnejšie ako dnes – sa objavuje naprieč celým seriálom a takmer každá postava v priebehu jednotlivých epizód niekoľkokrát fajčí. V pilotnej časti prichádzajú zástupcovia cigaretovej spoločnosti "Lucky Strike" do agentúry "Sterling Cooper", hľadajúc novú reklamnú kampaň ako reakciu na článok v časopise "Reader's Digest", podľa ktorého fajčenie spôsobuje rôzne zdravotné problémy vrátane rakoviny pľúc.
O seriáli.
Provokatívny seriál AMC , zasadený do 60-tych rokov minulého storočia, sleduje životy nemilosrdne ctižiadostivých mužov a žien z reklamnej brandže na Madison Avenue.
Dej.
Seriál zobrazuje konfliktný svet Dona Drapera a jeho kolegov v Sterling Cooper Draper Pryce Advertising Agency. Darí sa mu síce v reklame a spálni, no má problém ísť s rapídne sa meniacou dobou a mladí ambiciózni kolegovia mu dýchajú na päty. Seriál ďalej zachytáva autentické postavenie mužov a žien danej éry pričom rozoberá skutočnú ľudskú povahu skrytú za maskou rodinných hodnôt 60-tych rokov.
Produkcia.
Väčšinu častí píše tvorca Matthew Weiner, väčšinou spolu s ďalšími. Weiner taktiež režíroval finále každej série. Najväčšií počet častí (13 častí) režíroval Phil Abraham, ktorý stál za kamerou počas pilotnej časti (hlavným kameramanom bol aj v seriáli Sopranovci). Väčšinu častí však nakrútil Christopher Manley (až 61 častí), ktorý režíroval aj dve časti. Niekoľko častí zrežírovali aj samotní herci, napr. Jon Hamm (2 časti) a John Slattery (5 častí). Medzi režisérmi sa objavili aj mená ako Michael Uppendahl (American Horror Story a Glee) alebo Jennifer Getzinger (Zločin).
Belianka

Belianka môže byť:
Bukový potok

Bukový potok môže byť:
Brezinka

Brezinka môže byť:
XChat

XChat (tiež X-Chat alebo xchat) je multiplatformový IRC klient dostupný pre Linux, Windows aj Mac OS X. Pôvodne bol vyvinutý pre Unixové systému, no v súčasnosti existuje niekoľko rôznych verzií. Obsahuje základné funkcie, ako napr. CTCP alebo DCC prenos súborov a rozhovor, ktoré je možné rozšíriť o ďalšie prostredníctvom pluginov a skriptov.
Stegania trimaculata

Listnatka Stegania trimaculata je druh nočného motýľa z čeľade piadivkovité ("Geometridae"), ktorý je rozšírený hlavne v južnej Európe. 
Vzhľad imága.
Rozpätie krídel je 26 – . Základná farba krídel je krémová až svetlo-hnedá. Kresba na krídlach je veľmi variabilná. Charakteristické sú zvyčajne tri hnedé škvrny na prednej hrane predných krídel a dve hnedé prekrížené linky. Krídla jedincov sa môžu značne líšiť v detailoch. Zadné krídla majú rovnaké základné sfarbenie ako predné krídlo.
Bionómia.
Imágo lieta od mája do septembra v dvoch generáciách, ktoré sa čiastočne prekrývajú. Vyskytuje sa od mája do júna a od júla do augusta. Vo vyšších nadmorských výškach sa vyskytujú jedinci o niečo neskôr. Dospelé imága lietajú a sajú nektár z kvetov lipy. V noci prilietajú aj na svetlo. Vajíčka samička kladie na topole (Populus). Húsenice sa vyskytujú od júna do augusta. Prezimuje v štádiu kukly. Imága sa vyskytujú hlavne v údolí riek a v lužných lesoch, kde rastú topole. Tento druh je miestne niekedy hojný, ale nepatrí celkove k hojným druhom. Vyskytuje sa v severnej Afrike a západnej a južnej Európe. Nežije v juhovýchodnej Európe. Dokázal sa i na území Turkménska a Uzbekistanu.
Bartková

Bartková môže byť:
Brestovský potok

Brestovský potok môže byť:
1. SK Prostějov

1. SK Prostějov je český futbalový klub, so sídlom v meste Prostějov. 
Dejiny.
Oddiel hrajúci v rokoch 1934 až 1938 a v sezóne 1945/46 najvyššiu československú futbalovú ligu a počas rokov 1939 až 1943 potom protektorátnu, tzv. Česko-moravskou fotbalovou ligu. Dlhodobo bol klub účastníkom druhej najvyššej československej a neskôr českej futbalovej ligy, ktorú musel opustiť po sezóne 2002/03 z dôvodu nevyhovujúceho štadiónu. Z finančných dôvodov vedenie klubu od sezóny 2007/08 nepostavilo družstvo mužov.
Berlínska filharmónia

Berlínska filharmónia môže byť:
Concertgebouw

Concertgebouw (v preklade doslova "koncertná budova") je budova v holandskom Amsterdame, sídlo domovskej koncertnej siene Kráľovského orchestru Concertgebouw. Pre jej vynikajúcu akustiku je považovaná za jednu z najlepších koncertných sál na svete.
Budova bola postavená v rokoch 1883 - 1888, počas tzv. druhého zlatého veku Amsterdamu. Autorom návrhu bol architekt Adolf Leonard von Gendt, ktorý sa inšpiroval lipským Novým Gewandhausom, postaveným o 2 roky skôr. Budova bola otvorená 11. augusta 1888 inauguračným koncertom orchestru zloženého zo 120 hudobníkov a zboru 500 spevákov. Prvý koncert Orchestru Concertgebouw sa uskutočnil 3. novembra 1888 pod vedením Willema Kesa. 
V budove sa nachádza Veľká a Malá sála. Hlavná sála "Grote Zaal" je 44 metrov dlhá, 28 metrov široká a 17 metrov vysoká a má kapacitu 2037 sedadiel. Na stenách a lodžiach sú umiestnené priezviská významných svetových skladateľov. Menšia sála "Kleine Zaal" je 20 metrov dlhá 15 metrov široká a slúži pre koncerty komornej hudby.
Adolf Svozil

MUDr. Adolf Svozil (* 12. máj 1907 – † 21. november 1979, Přerov) bol menej známy lekár a amatérsky entomológ, hlavne koleopterológ. 
Biografia.
Bol českej národnosti. Po skončení základného a stredného vzdelania pokračoval v štúdiu na Masarykovej univerzite v Brne, kde v roku 1932 ukončil štúdium medicíny – všeobecného lekárstva – s titulom MUDr. V civilnom zamestnaní pôsobil v Přerove na Morave, ako všeobecný praktický lekár a bol vyznamenaný aj titulom: „Zaslúžilý lekár“.
Entomologické aktivity.
V entomológii sa zaoberal hlavne zberom chrobákov ("Coleoptera") – z ktorých zbieral hlavne čeľade krascov ("Buprestidae") a fuzáčov ("Cerambycidae"). Zbieral chrobáky z územia Československa, ale i zo širšieho územia palearktickej zoogeografickej oblasti. Venoval sa i faunistike, pričom zbieral hlavne chrobákov z okolia Přerova, ale i na iných moravských lokalitách. Výskumy a zbery chrobákov robil i na uzemí Slovenska, hlavne vo Vysokých Tatrách. Zbieral i v zahraničí, pričom navštívil územie vtedajšieho Sovietskeho zväzu (stredná Ázia) a Balkán. 
Jeho zbierku hmyzu zakúpilo Slovensko. Malú časť jeho zbierky v rozsahu cca 140 exemplárov chrobákov z územia Vysokých Tatier (čeľaď "Cerambycidae") vlastní Múzeum TANAP-u v Tatranskej Lomnici. Hlavná časť jeho zbierky, ktorá je treťou najväčšou zbierkou v Stredoslovenskom múzeu v Banskej Bystrici, bola do tohto múzea zakúpená v roku 1983. V zbierke sa nachádza 11 344 exemplárov chrobákov, ktoré boli zozbierané v rokoch 1888 – 1978 a pochádzajú prevažne z Európy, Ázie, ale aj z Afriky, Ameriky a z územia Austrálie. Najviac druhov v zbierke má svoj pôvod na Slovensku, v Česku a v Japonsku. Ďalšie druhy chrobákov pochádzajú aj z iných krajín, ako sú: Bulharsko, Rakúsko, Nemecko, Taliansko, Grécko, Francúzsko, Španielsko, Portugalsko, Maďarsko, Chorvátsko, Slovinsko, Srbsko, Bosna, Rumunsko, Afganistan, Island, Uzbekistan, Tadžikistan, Turkménsko, Gruzínsko, Arménsko, Kirgizsko, Čína, Mongolsko, Turecko, India, Irak, Irán, Sýria, Srí Lanka, Alžírsko, Egypt, Maroko, Tunis, Kanada, USA, Argentína, Austrália. 
Okrem MUDr. Svozila sa na tejto rozsiahlej zbierke podieľali aj zberatelia z iných štátov, od ktorých Dr. Svozil získal mnoho exemplárov. V zbierke sa nachádzajú aj 2 exempláre fuzáča "Cerambyx heinzianus" Demelt, 1976, ktoré sú typovým materiálom. Tento druh chrobáka sa vyskytuje jedine vo východnom Turecku. Tam ho aj našiel pán Heinz v roku 1974 v oblasti Anatólie. Neskôr sa našli aj ďalšie exempláre, a tak ich mohol pán Demelt v roku 1976 popísať ako nový druh pre vedu. Pomenoval ho na počesť pána Heinza ako "Cerambyx heinzianus". Práve pán Heinz daroval 2 exempláre – (paratypy) – doktorovi Svozilovi.
Bibliografia.
Nie je známe, že by bol publikoval niektoré entomologické práce.
Reštavrácia (Kalinčiak)

Reštavrácia je humoreska, ktorú napísal v roku 1860 slovenský spisovateľ a básnik Ján Kalinčiak. Kniha má podnadpis "Obrazy z nedávnych čias". Janko Kalinčiak „Reštavráciou“ pripomína slávnu dobu rozkvetu slovenskej literatúry a literárne nadanie štúrovskej generácie. Kniha má 10 kapitol. Prvá kapitola začína citátom rímskeho básnika Horácia:
Obsah.
Zemianstvo predstavené v humoreske na jeho typických predstaviteľoch a za typických okolností sa javí v zhode s historickou pravdou ako trieda, ktorá už dohrala svoju spoločenskú úlohu. Janko Kalinčiak toto s mimoriadnou účinnosťou dokázal ukázať na udalosti, akou boli voľby župných funkcionárov - reštavrácia. Zemianske voľby Janko Kalinčiak opisuje ako komédiu, v ktorej niet ani trochu vážnosti. Zemianskych voličov a zemianských kandidátov nezaujímal povážlivo zanedbaný stav krajiny, hoci v celoeurópskom meradle patrilo Uhorsko medzi najzaostalejšie krajiny. Plytká prestíž zemianskych strán a výhľad na obžerské a pijácke orgie, boli jedinými cieľmi a záujmami v týchto voľbách. A klamstvo, podvádzanie, vydieranie či podplácanie, boli vyskúšanými prostriedkami na ich dosiahnutie. Naozaj bolo jedno či v reštavrácii zvíťazí strana kandidáta "Bešeňovského" alebo "Potockého", verejný život naďalej pokračoval svojím niekoľkostoročným korytom. A bedársky zeman "Matiaš Bešeňovský", je za peniaze schopný sľúbiť hocičo a hocikomu, zradiť to, čo pred chvíľou prisľúbil, ale pritom na poddaného sedliaka pokrikuje: "„Veď je sedliak na to na svete aby robil, a to i vtedy, keď zeman ani krížom slamy nepreloží.“"
Drevená dedina

Drevená dedina je román Františka Hečka, ktorý bol slovenský básnik, prozaik, redaktor a publicista. Prvýkrát vyšiel román v Matici slovenskej v roku 1951, strán 541. V roku 1952 vyšiel v Matici v druhom opravenom vydaní, strán 580, v ktorom autor uskutočnil minimálne opravy. Tretie vydanie vyšlo vo vydavateľstve Slovenský spisovateľ v roku 1953, strán 493. Za ním nasledovalo tamže vydanie štvrté 1955, strán 584 a piate 1956 s 568 stranami. Piate vydanie je posledné za autorovho života. Šieste vydanie Drevenej dediny nasledovalo v roku 1974 vo vydavateľstve Pravda, strán 608. Po siedmy raz vyšiel román opäť vo vydavateľstve Slovenský spisovateľ v roku 1977 ako tretí zväzok Vybraných spisov Františka Hečku. Rukopis románu sa nachádza v archíve Matice slovenskej.
Obsah.
V Drevenej dedine sa autor usiluje zachytiť prechod od dediny patriarchálnej a kapitalistickej k dedine socialistickej, ktorá prechádza od primitívnej individuálnej malovýroby k družstevnej veľkovýrobe a spolu s tým premieňa i celý svoj charakter, svoje spoločenské vzťahy, svoj predstavový svet, celé svoje životné zacielenie. Autorovi sa podarilo preniknúť a absorbovať všetky nekonečné podrobnosti tejto zmeny. Téma románu je o združstevňovaní povojnového slovenského vidieka. Dej sa odohráva na Orave, hlavnú tému deja tvoria osudy troch generácií roľníckej rodiny. Dej sa točí hlavne okolo postavy starého Púplavu, ktorý po skončení druhej svetovej vojny začne organizovať nový život v dedine a bojuje za opätovné vybudovanie osady Mrzáčky, ktorú na sklonku vojny vypálili nemeckí vojaci. Kniha má 22 kapitol a končí sa tradične používaným (K o n i e c) v závere.
Ikarus 283

Ikarus 283 je typ maďarského mestského kĺbového autobusu. Vyrábala ho spoločnosť Ikarus do roku 1997.
Ikarus 283 bol jednou z variánt rady „200“, ktorá zahŕňala všetky možné varianty mestských, linkových, zájazdových a zvláštnych verzií. Pre radu 200 bolo charakteristické predné okno delené zvislo hliníkovou lištou na dve časti. Neskoršie verzie mali jednodielne čelné sklo. Vozidlo je kĺbové, s podpodlahovým motorom, umiestneným v prednej časti medzi nápravami. Konštrukcia a koncepcia vychádzala z predchodcu Ikarus 180, ktorý sa do Česko-Slovenska nedovážal. Motor bol vyrábaný v licencii Rába-MAN. Od Ikarusu 280/282 sa líšil 4 pármi dvojkrídlych dverí, dlhším zadným článkom a zadnou neriaditeľnou nápravou.
Výskyt.
Ikarusy sa dodávali do všetkých krajín RVHP, teda ich bolo možné vidieť takmer v polovici sveta. Nezanedbateľný bol aj export do kapitalistických krajín. V Česku tieto autobusy ukončili prevádzku v Prahe v roku 1999 a v Brne v roku 2001. Posledná jazda sa uskutočnila vo februári 2007 v meste Tábor. Väčšinou ich nahradili modernejšie kĺbové autobusy Karosa B 741 a Ikarus 435
Stále sa ešte vyskytujú v mnohých krajinách a mestách, napríklad do Varšave, Istanbule, Teheráne, Basre alebo Havane.
V Bratislave dojazdil posledný zástupca tohto typu voz 1512 v roku 2010, ktorý bol zachovaný do zbierky historických vozidiel
Adámiho ulica

Adámiho ulica je ulica v Bratislave, v mestskej časti Karlova Ves. 
Ulica vznikla v roku 1986 a je pomenovaná podľa Pavla Adámiho (1739 – 1814), slovenského veterinára a zoológa. Novackého ulica a Hodálova ulica sú na ňu kolmé.
Agátová ulica (Bratislava)

Agátova ulica je ulica v Bratislave, v mestskej časti Dúbravka. Pomenovaná je podľa stromu agát.
Na Agátovej 22 má sídlo podnik Technické sklo (v minulosti "Slovenské závody technického skla").
Dlhá je približne 4,3 km.
Albánska ulica

Albánska ulica je ulica v Bratislave, v mestskej časti Rača. 
Nachádza sa v strede Rače. Tiahne sa od hlavnej cestnej komunikácie – Púchovskej (na ktorú je kolmá) po Koľajnú. Je rovnobežná s Trávnou a Víťaznou, križuje Oráčsku. Je dlhá 239 m.
Albrechtova ulica

Albrechtova ulica je ulica v Bratislave, mestskej časti Ružinov. Nachádza sa v miestnej časti Pošeň. Je pomenovaná podľa hudobného skladateľa Alexandra Albrechta (1885 – 1958). 
Popis.
Ulica je situovaná v smere západ-východ. Na západnom konci vyúsťuje do Kostlivého ulice. Z južnej strany do nej ústi Podlučinského ulica. Na východnom konci slepo končí.
Na ulici sa nachádzajú 3-poschodové panelové bytové domy z druhej polovice 60. rokov 20. storočia. Ulica je prejazdná po celej dĺžke.
Alešova ulica

Alešova ulica je ulica v Bratislave, mestskej časti Ružinov. Ulica je rovnobežná s ulicou Mlynské nivy a kolmá s Košickou ulicou. Je dlhá 216 m.
Alstrova ulica

Alstrova ulica je ulica v Bratislave, v mestskej časti Rača. 
Je rovnobežná so Žitnou ulicou, kolmá na Detviansku ulicu.
Alžbetínska ulica

Alžbetínska ulica je ulica v Bratislave, v mestskej časti Staré Mesto.
Ulica je spojená so Šafárikovým námestím, je rovnobežná so Štúrovou a Bezručovou ulicou. Je dlhá 143 m.
Ambrova ulica (Bratislava)

Ambrova ulica je ulica v Bratislave, v mestskej časti Nové Mesto. Nachádza sa v miestnej časti Kramáre. 
Je rovnobežná s Júnovou ulicou a Ulicou Ladislava Dérera, je kolmá na Bárdošovu ulicu. Tvorí ju zástavba rodinných domov. Na Ambrovej 1 má sídlo súkromná materská škola Sovička.
Spolková cesta 12 (Rakúsko)

Spolková cesta 12 (, v Dolnom Rakúsku aj "Landesstraße 12") je 14 kilometrov dlhá rakúska spolková cesta, ktorá spája obec Mödling s južnými predmestiami Viedne.
Tunel Sveti Rok

Tunel Sveti Rok je jeden z mnohých tunelov na diaľnici A1 v Chorvátsku. Je dlhý 5 727 metrov a prechádza pohorím Velebit.
Polohopis.
Najbližšími sídlami pri jeho portáloch sú osada Sveti Rok zo severovýchodnej strany a obec Posedarje z juhozápadnej. Západný tubus tunela sprevádzkovali 30. júna 2003, východný 30. mája 2009.
Severný portál tunela na lickej strane sa nachádza vo výške 561 m n. m. a južný jadranský v 510 m n. m. Za južným portálom ďalej nasleduje pomerne prudké klesanie až takmer na úroveň morskej hladiny, ktorú diaľnica dosahuje pri výjazde Maslenica.
Parametre tunela.
Západný tubus, ktorý bol otvorený skôr, je o niečo dlhší než novší východný - meria 5 727 metrov, kým východný iba 5 687 metrov. Tubusy sú od seba vzdialené 25 metrov a sú navzájom prepojené štyrmi priechodmi pre vozidlá a ďalšími pätnástimi pre pasažierov. 
Parametre tunela sú podobné s parametrami podobne dlhého Tunela Mala Kapela, čo bolo spôsobené ich súbežnou výstavbou. Oba tubusy majú 7,7 metra širokú vozovku s dvoma jazdným pruhmi a chodníkmi po oboch stranách. Pravidelne sa vyskytujú núdzové zálivy, odstavné plochy a SOS hlásky. Tunel je takisto vybavený premenlivým dopravným značením a rýchlosť v ňom je obmedzená na 100 km za hodinu. Pri oboch portáloch sa nachádzajú riadiace a údržbové strediská a takisto aj stanica požiarnej ochrany.
Ocenenia.
Tunel Sveti Rok bol v roku 2010 ocenený organizáciou EuroTAP ako tretí najbezpečnejší tunel v Európe.
Sveti Rok

Sveti Rok môže byť:
Sveti Rok (Lovinac)

Sveti Rok (, ) je osada v Chorvátsku v Licko-senjskej župe. Osada je súčasťou obce Lovinac. V roku 2001 tu žilo 292 obyvateľov.
Osada Sveti Rok sa nachádza neďaleko výjazdu z diaľnice A1 a neďaleko tunela Sveti Rok.
Pamätné euromince roku 2004

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2004 bolo emitovaných 6 rôznych pamätných euromincí.
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.